[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 10.10.2007

KOM(2007) 582 endelig

Forslag til

RÅDETS BESLUTNING

om fastsættelse af de finansielle bidrag, som skal indbetales af de medlemsstater, der bidrager til Den Europæiske Udviklingsfond (1. tranche 2008)

(forelagt af Kommissionen)

BEGRUNDELSE

Siden finansforordningen for 9. EUF trådte i kraft, har Rådet truffet beslutning om hver enkelt af de tre trancher, som medlemsstaterne skal indbetale til finansiering af EUF, på forslag fra Kommissionen. Hvad angår de instrumenter under 9. EUF, som EIB (Den Europæiske Investeringsbank) varetager forvaltningen af, skal medlemsstaterne betale deres bidrag direkte til EIB. Bidragene til de øvrige instrumenter indbetales til Kommissionen.

I overensstemmelse med artikel 121 i finansforordningen for 9. EUF har EIB meddelt Kommissionen sine ajourførte overslag over betalinger for de instrumenter, den forvalter.

Det aktuelle forslag vedrører den første tranche af bidragene for regnskabsåret 2008. I overensstemmelse med artikel 38, stk. 2, i finansforordningen for 9. EUF er forfaldsplanen for denne tranche følgende: 1) Kommissionen forelægger forslaget samtidig med meddelelsen, som bl.a. indeholder oplysninger om overslag over betalinger og forfaldsplan for indkaldelse af bidrag for det efterfølgende år; dette sker senest den 15. oktober; 2) Rådet udtaler sig om denne tranche senest ved udgangen af indeværende regnskabsår; 3) medlemsstaterne indbetaler de forfaldne bidrag inden for rammerne af denne tranche senest den 21. januar i det følgende regnskabsår.

Endelig skal det understreges, at det i artikel 40, stk. 4, i finansforordningen for 9. EUF fastsættes, at hvis bidragstrancher, der er forfaldet til betaling som omhandlet i nævnte artikel, ikke er indbetalt senest ved udløbet af den fastsatte frist, skal den pågældende medlemsstat betale en morarente af det ikke-betalte beløb efter bestemmelserne i samme artikel.

Kommissionen gør endvidere Rådet opmærksom på, at hvis Rådet ikke vedtager tredje tranche for 2007 i sin helhed som foreslået af Kommissionen, bør første tranche for 2008 øges, således at det samlede beløb for de to trancher dækkes.

Forslag til

RÅDETS BESLUTNING

om fastsættelse af de finansielle bidrag, som skal indbetales af de medlemsstater, der bidrager til Den Europæiske Udviklingsfond (1. tranche 2008)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou, Benin, den 23. juni 2000[1] og revideret i Luxembourg, Storhertugdømmet Luxembourg, den 25. juni 2005[2], og

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet i Cotonou (Benin) den 23. juni[3], særlig artikel 10,

under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab[4],

under henvisning til finansforordningen af 27. marts 2003 for den 9. Europæiske Udviklingsfond[5], i det følgende benævnt finansforordningen for 9. EUF, særlig artikel 38, stk. 1,

under henvisning til forslag fra Kommissionen[6], og

ud fra følgende betragtninger:

(1) I henhold til artikel 38, stk. 2, første afsnit, i finansforordningen for 9. EUF skal forslaget om første tranche for det efterfølgende år forelægges af Kommissionen senest den 15. oktober samtidig med meddelelsen til Rådet, jf. artikel 8, stk. 1, i nævnte finansforordning, med et overslag over de udbetalinger, Kommissionen forudser for det følgende regnskabsår, samt en forfaldsplan for indkaldelse af bidrag.

(2) I artikel 38, stk. 2, første afsnit, i finansforordningen for 9. EUF fastsættes det, at Rådet træffer beslutning om denne tranche senest ved udgangen af det pågældende regnskabsår, og at medlemsstaterne indbetaler de forfaldne bidrag senest den 21. januar i det efterfølgende år.

(3) I henhold til artikel 121, første afsnit, i finansforordningen for 9. EUF skal Den Europæiske Investeringsbank sende Kommissionen de ajourførte overslag over forpligtelser og betalinger.

(4) I artikel 133, stk. 2, 3 og 4, i finansforordningen for 9. EUF fastsættes det, at den procedure for indkaldelse af bidrag, der er fastlagt for overdragelsen af midler vedrørende 9. EUF, også gælder for tidligere EUF -

VEDTAGET FØLGENDE BESLUTNING:

Artikel 1

De bidrag, medlemsstaterne skal indbetale til Kommissionen og Den Europæiske Investeringsbank til første tranche for 2008, er angivet i tabellen i bilaget.

Artikel 2

Denne beslutning anvendes fra dagen for vedtagelsen.

Artikel 3

Denne beslutning er rettet til de medlemsstater, der bidrager til 9. EUF.

Udfærdiget i Bruxelles, den [ ... ]

På Rådets vegne

Formand

BILAG

Bidrag til første tranche 2008 (i EUR)

Medlemsstat | til Den Europæiske Investeringsbank | til Kommissionen |

TYSKLAND | 39.712.000 | 350.976.000 |

BELGIEN | 6.664.000 | 58.472.000 |

DANMARK | 3.638.000 | 32.324.000 |

SPANIEN | 9.928.000 | 87.744.000 |

FRANKRIG | 41.310.000 | 364.380.000 |

GRÆKENLAND | 2.125.000 | 18.250.000 |

IRLAND | 1.054.000 | 9.692.000 |

ITALIEN | 21.318.000 | 187.964.000 |

LUXEMBOURG | 493.000 | 4.114.000 |

NEDERLANDENE | 8.874.000 | 78.052.000 |

PORTUGAL | 1.649.000 | 15.002.000 |

DET FORENEDE KONGERIGE | 21.573.000 | 190.954.000 |

ØSTRIG | 4.505.000 | 39.490.000 |

FINLAND | 2.516.000 | 22.168.000 |

SVERIGE | 4.641.000 | 40.418.000 |

I ALT | 170.000.000 | 1.500.000.000 |

[1] EFT L 317 af 15.12.2000, s. 3.

[2] EFT L 287 af 28.10.2005, s. 4.

[3] EFT L 317 af 15.12.2000, s. 355.

[4] EFT L 314 af 30.11.2001, s. 1.

[5] EUT L 83 af 1.4.2003, s. 1.

[6] EUT C [....] af [....], s. [...].